《游雁山寄怀二弟》
宋代·翁敏之

依栖崇儒里，咫尺鸟名山。
奈以红尘隔，因之举步艰。
穿花晓漏彻，何如桑者闲。
廿载为形役，今得拂衣还。
自酌龙湫水，照映鬓毛斑。
山灵应诮我，对之发赧颜。
题役双脊令，饮啄就清湾。

作者简介：翁敏之，字功甫，乐清（今属浙江）人。初以边赏补官，任永丰务，历婺州赡军库、平江塘头、安吉犒军库。除閤门祗候，弃官归。明永乐《乐清县志》卷七，清乾隆《温州府志》卷一九有传。